
R E F E R A T

Privind  desemnarea  membrilor din  partea Consiliului Local  al Municipiului Timişoara şi din partea Primarului  Municipiului Timişoara   în Consiliile  de Administraţie ale unităţilor de învăţământ preuniversitar de stat  şi  ale unităţilor de  învăţământ privat din Municipiul Timişoara, pentru anul şcolar 2014 -2015
       
 Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale,  Compartiment şcoli, privind validarea  membrilor  din partea Consiliului Local al Municipiului Timişoara şi din partea Primarului Municipiului Timişoara în Consiliile de Administraţie ale unităţilor de învăţământ preuniversitar de stat  şi  ale unităţilor de  învăţământ privat din Municipiul Timişoara. 
            Prin Hotărârea Consiliului local nr. 639/16.12.2013 modificată şi completată prin Hotărârea Consiliului  Local nr. 26/28.01.2014 a fost aprobată reorganizarea şi funcţionarea  unităţilor de învăţământ preuniversitar  de stat şi privat din Municipiului Timişoara pentru anul şcolar 2014 -2015;
	Conform prevederilor art. 96  alin (1) şi (2)  din Legea educaţiei naţionale  nr. 1/2011 unităţile de învăţământ preuniversitar cu personalitate juridică sunt conduse de consiliile de administraţie, de directori şi de directori adjuncţi, după caz. În exercitarea atribuţiilor ce le revin, consiliile de administraţie şi directorii conlucrează cu consiliul profesoral, cu comitetul de părinţi şi cu autorităţile administraţiei publice locale.
     În unităţile de învăţământ de stat consiliul de administraţie este organ de conducere şi este constituit din 7, 9 sau 13 membrii.
  Conform prevederilor art. 96  alin (5)  din Legea educaţiei naţionale nr. 1/2011, în învăţământul particular şi confesional, în componenţa consiliului de administraţie sunt incluşi reprezentanţi ai fondatorilor. Conducerea consiliului de administraţie este asigurată de persoana desemnată de fondatori.   În unităţile pentru învăţământul general obligatoriu, consiliul de administraţie cuprinde şi un reprezentant al consiliului local.
   Având în vedere cele de mai  sus  supunem spre aprobare  consiliului local:
     1. Desemnarea membrilor din partea Consiliului Local  al Municipiului Timişoara şi din partea Primarului  Municipiului Timişoara   în Consiliile  de Administraţie ale unităţilor de învăţământ preuniversitar de stat  şi  ale unităţilor de  învăţământ privat din Municipiul Timişoara,  pentru anul şcolar 2014 -2015 prevăzuţi în  Anexa nr. 1 respectiv,  Anexa nr. 2 si Anexa nr. 3. 

